கேள்வி: ஆறுகால நித்தியப் பூசை என்பது என்ன?
பதில்: ஆறுகால நித்திய பூசை அல்லது ''ஆறுகால பூசை'' என்பது சைவ சமயம்க் கோவில்களில் ஆகமம் முறைப்படி தினம் நடைபெறுகின்ற ஆறு பூசைகளாகும். இந்த நித்தியப் பூசை நடைபெற சில கோயில்களில் இந்து சமய அறநிலையத்துறையானது நித்ய ஆராதனைக் கட்டளைத் திட்டம் என்பதை செயல்படுத்துகிறது. ஆறு கால பூசைகளாவன,. # உசத்கால பூசை # காலசந்தி பூசை # உச்சிக்கால பூசை # சாயரட்சை பூசை # சாயரட்சை இரண்டாம் கால பூசை # அர்த்தசாம பூசை
கேள்வி: ஆறுகால நித்தியப் பூசை - உசத் கால பூசை குறித்து விரிவாக சொல்லுங்கள்.
பதில்: முதல் பூசையான இது, சூரியன் உதயத்திற்கு முன்பே நடத்தப்படுகிறது. ஆகமத்தின் படி சூரிய உதயத்திற்கு மூன்றே முக்கால் நாழிகைக்கு முன் நடத்தப்பட வேண்டும். இந்த பூசையின் போது சிவாச்சாரியார், பைரவர் சந்நதியில் வைக்கப்பட்டிருக்கும் சாவியை பூஜை செய்து எடுத்துக் கொள்வார். மங்கள வாத்தியத்துடன் பள்ளியறை சென்று திருப்பள்ளி எழுச்சி ஓதுவார். பின்பு பெருமான் சிலையை மட்டும் மேள வாத்தியத்துடன் கோயிலை வலம் வந்து மூலவர் லிங்கத்தின் முன்பு வைத்து பூசை நடைபெறும். உற்சவர் சிலையில் இருந்த பெருமான், லிங்க வடிவான மூலவர் சிலைக்கு செல்வதாக நம்பிக்கை. இந்தப் பூசை அபிசேக ஆராதனையோடு முடிவடைகிறது.
கேள்வி: ஆறுகால நித்தியப் பூசை - சாயரட்சை பூசை என்பது என்ன?
பதில்: இந்த பூசையானது சூரியனின் மறைவிற்கு மூன்றே முக்கால் நாழிகைக்கு முன்னர் நடத்தப்பட வேண்டும். விநாயகர் பூசை, மூலவரான இலிங்கத்திற்கு அபிசேகம், அலங்காரம் செய்து தீபம், நைவேத்தியம் படைக்கப்படுகிறது.
கேள்வி: ஆறுகால நித்தியப் பூசை - இரண்டாம் கால பூசை குறித்து விரிவாக சொல்லுங்கள்.
பதில்: விநாயகர் பூசை, மூலவருக்கு அபிசேக, ஆராதனை, தீபம், நைவேத்திய படையல் பூசை செய்யப்படுகிறது. பின்பு பரிவார தெய்வங்கள், நித்யாக்னி கார்யம், நித்யோத்சவ பலி ஆகிய பூசை நடைபெற்று சண்டேசுவர பூசையுடன் இரண்டாம் கால பூசை முடிவடைகிறது.
கேள்வி: ஆறுகால நித்தியப் பூசை - அர்த்த சாம பூசை பற்றி தகவல் சொல்.
பதில்: மூலவருக்கு அபிசேகம், ஆராதனை முடிந்ததும், உற்சவ மூர்த்திகள் பள்ளியறைக்கு எடுத்துச் சென்று அங்கு நறுமண மலர்கள், ஏலக்காய், இலவங்கம், வெற்றிலைப் பாக்கு வைத்து திரையிடப்படுகிறது. இதனை பள்ளியறை பூசை என்பர். பள்ளியறைப் பூசை முடிந்ததும் சண்டேசுவரர் பூசை நடைபெறுகிறது. பின்பு பைரவர் சந்நிதியில் சாவியை வைத்து பூசை நடைபெற்று அர்த்தசாம பூசை முடிவடைகிறது.